Diari Oficial de la Generalitat Valenciana


Sumari del DOGV 6981, del 08-03-2013 (2013/1977)

Notificació de la sentència dictada en el juí verbal número 19/2012.
--------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1977


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el juí verbal número 19/2012. [2013/1977]  
Juí verbal 000019/2012   
Atés que el demandat Gescore Cash & Tpy, SL, es troba en situació de rebel·lia processal i parador ignorat, s'ha ordenat, de conformitat amb el que disposa l'article 497.2 de la Llei 1/2000, d'Enjudiciament Civil, notificar-li per mitjà d'edictes que es publicaran en el Diari Oficial de la Comunitat Valenciana la resolució de la qual s'inserix un extracte a continuació.  
«Sentència número 000023/2013   
Jutgessa que la dicta: Amparo Salom Lucas.  
Lloc: Vila-real.  
Data: 8 de febrer de 2013.  
Part demandant: Tarinas Viladrich Abogados, SL.   
Advocada: Vanesa Fernández Escudero.  
Procuradora: M.ª Luisa Alegre Climent.  
Part demandada: Gescore Cash & Tpv, SL.   
Antecedents de fet   
Primer. Que el procurador de la part actora va presentar un escrit de demanda que pel torn del repartiment va correspondre a este Jutjat, en el qual al·legava els fets i fonaments jurídics que estimava aplicables al cas que ens ocupa i acabava sol·licitant que, després dels tràmits legals, es dictara una sentència per la qual s'estimara la demanda i es condemnara la part demandada a pagar 173,77 euros, més els interessos legals i amb la imposició de les costes processals.   
Segon. Que una vegada admesa a tràmit la demanda esmentada, va ser traslladada a la part demandada a través d'edictes pel fet que va resultar impossible citar-la personalment i es va celebrar el juí el 7 de febrer de 2013, al qual va comparéixer la part demandant amb la postulació adequada, i no va comparéixer el demandat, el qual va ser declarat en situació de rebel·lia processal. Es van practicar la prova d'interrogatori de part i la documental, i van quedar les actuacions vistes per a sentència.   
Tercer. En este procediment s'han observat totes les formalitats legals.   
Fonaments de dret   
Primer. Acció exercida   
En este assumpte la part demandant reclama el pagament dels seus servicis prestats, i que consten en la factura adjunta com a document 1 de la demanda, i invoca els articles 1554, 1091 i 1100 del Codi Civil.   
  
Segon. Fons de l'assumpte   
La part actora acredita la prestació dels servicis reclamats, amb la presentació de la factura objecte de litigi, la qual gaudix de la força probatòria disposada expressament en la Llei d'Enjudiciament Civil, sense que haja sigut impugnada o s'haja practicat una prova tendent a desvirtuar-ne la força probatòria.   
La part demandant va sol·licitar la pràctica de l'interrogatori de part i l'aplicació dels efectes establits en l'article 304 de la Llei d'Enjudiciament Civil, cosa que resulta possible en vista de la incompareixença del demandat i de la resta de proves que consten en les actuacions.   
Per tot el que s'ha exposat, i atés que han quedat provats els fets al·legats en la demanda, pertoca estimar-la íntegrament.  
Tercer. Costes processals   
Atés que es tracta d'una estimació íntegra de la demanda, les costes processals seran imposades al demandat (art. 394 de la Llei d'Enjudiciament Civil).   
Dispositiva  
Estime la demanda interposada per la procuradora dels tribunals senyora Alegre Climent, en nom i representació de Tarinas Viladrich Abogados, SL, en contra de Gescore Cash & Tpv, SL, i en conseqüència condemne el demandat a pagar 173,77 euros, més els interessos legals i amb la imposició de les costes.   
Notifiqueu esta resolució a les parts indicant-los que en contra no es pot interposar cap recurs (article 455.2 de la Llei d'Enjudiciament Civil).   
Expediu una testimoniança d'esta sentència perquè conste en les actuacions.   
Així ho dispose, mane i firme, Amparo Salom Lucas, magistrada jutgessa del Jutjat de Primera Instància i Instrucció número 5 de Vila-real.»  
I, perquè valga de notificació de forma deguda al demandat esmentat, Gescore Cash & Tpv, SL, el secretari sotasignat, Joaquín Ricardo Ventura Monfort, expedisc este edicte en la data indicada més avall.  
  
Vila-real, 8 de febrer de 2013.- El secretari judicial: Joaquín Ricardo Ventura Monfort.